
Sfântul loan Casian - Virtutea curăției şi a castităţii - biruitoare a patimii desfrână- 
il: 


https://www.academia.edu/45481390/Sf% C3% A?2ntul_loan_Casian_Virtutea_cur9%C4%8 
3% C5% A3iei 9% C59%9Fi a castit fo C4% 83% C5% A3ii biruitoare a _ patimii desfr% C3 


So A2n do C4% 83rii 


https://archive.org/details/virtutea-curatiei-si-a-castitatii 


https://www2.slideshare.net/steaemy 1/virtutea-curatiei-si-a-castitatii 

Sfântul cuvios loan Casian - Virtutea înfrânării - tămăduitoare a lăcomiei pânte- 
celui (Pdf): 


https://www.academia.edu/45481372/Sf% C3% A2ntul_cuvios_loan_Casian_Virtutea_% C3 
% AEnfr %o C3% A2n % C4% 83rii_t% C4% 83m % C4% 83duitoare_a_1% C4% 83comiei_p % 
C3% A 2ntecelui 


https://archive.org/details/virtutea-infranarii 


https://www2.slideshare.net/steaemy 1/virtutea-infranarii-copy 

Sfântul cuvios loan Casian - Tămăduirea sufletului de patima mâniei (Pdf): 


https://www.academia.edu/45465414/Sf% C3% A2ntul_cuvios_loan_Casian_T 9% C4%83m 
%C4% 83duirea_sufletului_de_patima_m % C3% A?niei 


https://archive.org/details/tamaduirea-sufletului-de-manie 


https://www2.slideshare.net/steaemy 1/tamaduirea-sufletului-de-manie 

Sfântul cuvios loan Casian - Patima de arginți şi vindecarea ei prin milostenie 


(Pdf): 


https://archive.org/details/patima-de-arginti-si-vindecarea-ei/mode/2u 


https://www.academia.edu/45465438/Sf% C3% A?2ntul cuvios _loan_ Casian Patima _ de ar 
pin % C5% A3i_% C599Fi_vindecarea_ei_prin_milostenie 


https://www2.slideshare.net/steaemy 1/patima-de-arginti-si-vindecarea-ei 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 
Pentru iubirea desăvârşită viaţa cea stricăcioasă lăsând, pe de-a-ntregul te-ai adus 
lui Hristos cel dorit, căci arvuna Duhului luând, ai întărit Biserica întru dragostea 

Preasfintei Treimi şi chipul vieţii monahiceşti ca o flacără l-ai răspândit să lumi- 
neze marginile lumii, pentru aceasta te lăudăm pe tine şi cu mulţumire cântăm: 
Bucură-te, Sfinte loan Casian, mlădiţă de mult preț a neamului românesc! 


Icosul 1 

Din Dobrogea şi neamul stră-român moştenirea pământească ai luat şi învăţătură 
aleasă la şcolile timpului dobândind te-ai aprins de dorirea dumnezeiască, drept 
aceea toate lăsând, ai urmat lui Hristos împreună cu prietenul tău Gherman, aşa ai 
ajuns călugăr într-o mânăstire din Betleem, ştiinţa duhovnicească în lucrarea vieţii 
de obşte deprinzând, pentru aceasta după cuviinţă îţi strigăm: 

Bucură-te, dorire după Hristos; 

Bucură-te, cugetare învăpăiată de har; 

Bucură-te, agonisire a aurului Scripturii; 

Bucură-te, păzire a curăţiei inimii; 

Bucură-te, însetare după lumina sfinţeniei,; 

Bucură-te, închinătorule în duh şi adevăr; 

Bucură-te, nădejde a înfierii dumnezeieşti; 

Bucură-te, simţire a tainei peste fire; 

Bucură-te, dragoste apostolică şi rai al smerenie; 

Bucură-te, minte mişcată de suflarea Duhului Sfânt; 

Bucură-te, suflet şi trup făcute cer nou şi pământ nou; 

Bucură-te, isihie, lturghisire neîncetată; 

Bucură-te, Sfinte loan Casian, mlădiță de mult preț a neamului românesc! 


Condacul 2 

Cu râvnă sfântă ai plecat împreună cu Gherman în sihăstrule Egiptului, în căutarea 
sfinților pustnici şi împărtăşindu-vă de taina vieţii lor ascunse cu Hristos în Dum- 
nezeu, aţi păzit cuvintele lor în inimă, cu bucurie cântând: Aliluia! 


Icosul 2 

Mogştenire sfântă ne-ai lăsat, părinte Ioane, celor încercați de multe dureri, lipsuri şi 
ispite, în Aşezămintele şi Convorbirile duhovniceşti, aşa ne-ai învăţat să murim 
păcatului ca Domnul să ne fie lumina şi viaţa şi bucuria veşnică, pentru aceasta îţi 
cântăm: 

Bucură-te, pâine a smereniei şi vin al iubirii de Dumnezeu; 

Bucură-te, dar adus pe altarul cel mai presus de ceruri; 

Bucură-te, zugrav iscusit al dragostei Sfintei Treimi; 

Bucură-te, tâlcuitor al purtării de grijă dumnezeieşti; 

Bucură-te, călăuză de la iadul deznădejdii la raiul smereniei; 

Bucură-te, chip luminat de prezenţa lui Hristos; 

Bucură-te, carte vie în care se scriu cuvintele Duhului; 

Bucură-te, memorie făcută pământ de rai; 

Bucură-te, chivot al voii dumnezeieşti; 

Bucură-te, voire închinată la hotarul veşniciei; 

Bucură-te, locaş însuflețit al vederii lui Dumnezeu; 

Bucură-te, conştiinţă a chipului lui Dumnezeu; 

Bucură-te, Sfinte loan Casian, mlădiţă de mult preț a neamului românesc! 


Condacul 3 

De la Avva Pafnutie ai învăţat a face loc în vasul pământesc slavei Sfintei Treimi 
prin întreită renunțare: la bunurile şi măririle lumegşti, la obiceiurile, patimile şi 
atracțiile vechi ale trupului şi sufletului şi la toate cele trecătoare şi astfel jertfă vie 
aducându-te, cântai cu bucurie: Aliluia! 


Icosul 3 

La sfatul Avvei Iosif, şapte ani ai rămas în Egipt împreună cu Sfântul Gherman, 
culegând de la sfinţii nevoitori roadele Pomului vieţii, apoi aţi ajuns în pustia Ske- 
tică, unde cerul şi pământul sărbătoreau pregustarea întâlnirii celei de la hotarul 
Veşniciei. 

Bucură-te, braţe libere de griji şi dobândiri trecătoare; 

Bucură-te, braţe întinse pe crucea dragostei; 

Bucură-te, braţe deschise spre a îmbrăţişa necuprinsul; 

Bucură-te, braţe ce cuprind lumea şi o aduc lui Dumnezeu; 

Bucură-te, vas al comorilor pustiei; 

Bucură-te, vas al moştenirii sfinte; 

Bucură-te, loc al păcu; 

Bucură-te, icoană vie, vedere din locul lui Dumnezeu; 

Bucură-te, trup purtat de suflet; 

Bucură-te, suflet purtat de harul lui Dumnezeu; 

Bucură-te, pământ urcat la cer; 

Bucură-te, cer întrupat; 

Bucură-te, Sfinte loan Casian, mlădiță de mult preț a neamului românesc! 


Condacul 4 

Din pricina învinuirilor nedrepte la care erau supuşi monahii din Egipt, aţi părăsit 
locul pustniciei şi aţi plecat la Constantinopol, la Sfântul loan Gură de Aur, de la el 
ai primit harul slujirii diaconești şi lângă el ai sporit în cuvânt şi în har, în lucrare şi 
în isihie, iar după exilul lui ai ajuns la Roma împreună cu Gherman, spre a vesti 
pătimirile părintelui celui de Dumnezeu insuflat al Bisericii, împreună cu care în 
duh neîncetat cântaţi: Aliluia! 

Icosul 4 

Mare a fost dragostea ta pentru dumnezeiescul părinte în mâinile căruia te-ai adus 
ca o prescură lui Hristos, aşa te-ai încredinţat lui Dumnezeu, învățând pătimirea de 
bunăvoie pentru dragostea Lui şi iubirea de vrăjmaşi, pentru care minunându-ne, îți 
cântăm: 

Bucură-te, primire a cuvântului din gura cea cu totul de aur; 

Bucură-te, ucenic crescut prin har la măsura de fiu; 

Bucură-te, fiu îmbrăcat în slava părintelui tău; 

Bucură-te, fiu al lui Dumnezeu născut în Duhul; 

Bucură-te, urmare a părintelui tău în adâncurile tainei dumnezeieşti; 

Bucură-te, urmare a lui în adâncurile suferinţei; 

Bucură-te, urmare a lui în slava învierii; 

Bucură-te, creştere în Trupul lui Hristos la măsura desăvârşirii; 

Bucură-te, rod al Liturghiei dumnezeieşti; 

Bucură-te, ascultare mişcată de nădejde, credinţă şi iubire; 

Bucură-te, deprindere a lucrării teandrice; 

Bucură-te, conştiinţă mărturisitoare a pecetei dumnezeieşti; 

Bucură-te, Sfinte loan Casian, mlădiță de mult preț a neamului românesc! 


Condacul 5 

Harul liturghisirii preoţeşti l-ai îmbrăcat la Roma, după care ai revărsat în cuprinsul 
Galiei izvoarele vii şi bogăţia darurilor pustiei, pe toate le-ai rânduit cu dreaptă so- 
coteală după firea şi puterea celor ce primeau, treptele nevoinţei şi contemplării să- 
pând spre suirea neînşelată la măsura desăvârşirii, iar cei ce luau de la tine cu cre- 
dinţă leacurile duhovniceşti şi urmau căile vindecării de păcate, cu mulțumire stri- 
gau: Aliluia! 


Icosul 5 

Plecând din inima neamului şi pământului românesc, drumul tău a unit ca o cruce 
de taină Răsăritul şi Apusul Bisericii drept-slăvitoare, spre slava Sfintei Treimi, aşa 
pretutindeni ai împărțit cu bună pricepere comorile pustniciei, întărind pe toți în 
conştiinţa menirii de taină a asemănării dumnezeieşti, pentru aceasta îți strigăm: 
Bucură-te, surpătorule al celor opt patimi de căpătâi; 

Bucură-te, sfărâmare a zăvoarelor păcatului; 

Bucură-te, privire ce spulberă negrele întunecimi; 

Bucură-te, pajişte împodobită cu flonle ştiinţei; 

Bucură-te, minte văzătoare prin ocheanul inimii; 

Bucură-te, inimă văzătoare prin lumina Duhului; 

Bucură-te, rodire a Împărăției prin adâncă răbdare; 

Bucură-te, dobândire a Duhului prin înfrânare; 

Bucură-te, înălţare peste tulburările patimi prin umilință; 

Bucură-te, dobândire a harului prin milostivire; 

Bucură-te, priveghere întru cunoştinţa prezenţei lui Hristos; 

Bucură-te, tăcere lucrătoare a cuvântului dumnezeiesc; 

Bucură-te, Sfinte loan Casian, mlădiţă de mult preț a neamului românesc! 


Condacul 6 

Mare este ajutorul tău sfinte către noi, cei loviți de tot felul de ispite şi necazuri, 
care te chemăm cu credinţă şi urmăm călăuzirile tale de Dumnezeu insuflate şi cu 
toate că suntem nevrednici, cu mijlocirile tale îndrăznim să întoarcem prin pocăință 
viaţa noastră spre Hristos, Răsăritul cel de Sus şi Izvorul milostivirii, cântând îm- 
preună cu tine: Aliluia! 


Icosul 6 

Greu este jugul lăcomiei ce înăbuşă râvna dumnezeiască şi se face pricină a încli- 
nărilor pătimaşe, drept aceea ne-ai învăţat, părinte Ioane, a-l schimba pe jugul cel 
uşor al curăției inimii prin stingerea îmboldirilor aprinse ale trupului, mărturisirea 
conştiinţei şi umilinţa ce vine din ascultare, iar prin postul sufletului şi trupului să 
arătăm dorul după dumnezeiasca împărtăşire în libertatea duhului, de care şi noi 
însetând cântăm: 

Bucură-te, cercetare a conştiinţei ce smulgi spinii păcatului; 

Bucură-te, răbdare şi osteneală ce chemi mintea din cutreierul nestatornic; 
Bucură-te, căinţă a inimii ce sfărâmi împietrirea sufletului; 

Bucură-te, frică de Dumnezeu ce nu părăseşti cuvântul dragostei Lui; 

Bucură-te, rugăciune stăruitoare ce răzbaţi prin viforul ispitelor; 

Bucură-te, hrănire din laptele Scripturii şi mierea Tradiţiei sfinte; 

Bucură-te, postire născătoare de cumpătare şi înnoire a simţurilor; 

Bucură-te, vedere a lumii în icoana iubirii dumnezeieşti; 

Bucură-te, feciorie lucrătoare a tainei întrupării lui Dumnezeu; 

Bucură-te, punere a nădejdii în milostivirea de Sus; 

Bucură-te, închinare de sine primitoare a lucrării Sfintei Treimi; 

Bucură-te, curăţire a altarului lăuntric spre primirea Tainelor dumnezeieşti; 
Bucură-te, Sfinte loan Casian, mlădiță de mult preț a neamului românesc! 


Condacul 7 

Urmând predania bătrânilor, ne-ai învăţat atât curmarea mişcărilor demonice 
împotriva firii cât şi supunerea mişcărilor fireşti faţă de voia şi lucrarea dumne- 
zeiască mai presus de fire şi îndemnai astfel să ne împlinim menirea, depăşind cele 
ale firii în Trupul lui Hristos şi în unire cu Sfânta Treime, cântând împreună cu 
sfinţii: Aliluia! 

Icosul 7 

Ai vădit, părinte Ioane, lucrarea duhurilor răutăţii ce însoțesc cele opt patimi de că- 
pătâi: duhul lăcomiei, duhul desfrânării, duhul iubirii de argint, duhul mâniei, du- 
hul tristeţii, duhul neliniştii, duhul slavei deşarte şi duhul trufiei. Şi curăţind rănile 
patimilor, ai pus peste ele balsamul virtuţilor şi legătura dragostei, ca să aflăm vin- 
decare şi mângâierea desăvârşirii, cu bucurie cântând: 

Bucură-te, păzire a inimii de răsărirea gândurilor răutăţii,; 

Bucură-te, gătire prin înfrânare a locaşului slavei; 

Bucură-te, feciorie, taina naşterii duhovniceşti; 

Bucură-te, trup şi suflet făcute icoană a sălăşluirii dumnezeieşti; 

Bucură-te, sfințire a omului întreg după voia Sfintei Treimi; 

Bucură-te, nimicire a idolilor gândiţi şi simţiţi înaintea chipului lui Dumnezeu; 
Bucură-te, dezlipire cu duhul de agonisiri şi sălăşluire în hotarul veşniciei; 
Bucură-te, blândeţe şi răbdare întru nădejde, pământ al rodirii sfinte; 

Bucură-te, lepădare a întristării lumii pentru întristarea după Dumnezeu; 

Bucură-te, întristare zămislită din pocăință şi dorirea desăvârşirii,; 

Bucură-te, isihie, rod al credinţei lucrătoare prin iubire; 

Bucură-te, micşorare de sine pentru arătarea slavei lui Dumnezeu; 

Bucură-te, surpare prin smerenie a înălțărilor trufiei; 

Bucură-te, Sfinte loan Casian, mlădiţă de mult preț a neamului românesc! 


Condacul 8 

Ai înfiinţat la Marsilia, cuvioase loan, două mânăstiri de obşte, una de bărbaţi şi 
una de femei, răsădind cu duhovnicească pricepere tradiția monahală a părinților 
din Egipt în specificul locului şi firii locuitorilor din Galia, pe acestea trecându-le 
prin inima ta de părinte şi firea neamului românesc, s-a arătat unicul chip al Împă- 
răţiei într-o nouă icoană a cântării neîncetate de: Aliluia! 


Icosul 8 

La rugămintea Sfântului Castor ai alcătuit, părinte, Aşezămintele Cenobitice, ară- 
tând că măsura desăvârşirii stă în împlinirea poruncii dumnezeieşti cu dreaptă so- 
coteală şi după putere, chiar dacă mijloacele nu sunt aceleaşi, aşa ai arătat că pogo- 
rămintele referitoare la orânduirea vieţii creştine nu înseamnă o schimbare a țintei, 
nici a treptelor de atins, ci o împropriere a tradiției Bisericii în diferite caractere 
unite în aceeaşi icoană a comuniunii în Duhul Sfânt. 

Bucură-te, iconar fidel erminiilor sfinte; 

Bucură-te, zugrav al aceluiaşi chip într-o nouă icoană; 

Bucură-te, înzestrare a Galiei cu armătură duhovnicească; 

Bucură-te, cuvânt purtător al apei duhovniceşti a pustiei; 

Bucură-te, începător al monahismului din Apus; 

Bucură-te, vistierie a comorilor Răsăritului; 

Bucură-te, purtător al Căi, Adevărului şi Vieţii; 

Bucură-te, cuvântător de Dumnezeu din plinătatea harului; 

Bucură-te, lucrător al curăţirii dumnezeieşti; 

Bucură-te, zugrav al contemplării dumnezeieşti,; 

Bucură-te, liturghisitor al unirii dumnezeieşti; 

Bucură-te, candelă nestinsă la icoana Întrupării; 

Bucură-te, Sfinte loan Casian, mlădiţă de mult preț a neamului românesc! 


Condacul 9 

Mare taină e libertatea omului dată în însăşi pecetea chipului divin, desăvârşită în 
dialogul dragostei şi împreună lucrarea cu Dumnezeu, iar Viaţa veşnică este însăşi 
părtăşia la iubirea Sfintei Treimi, în bucuria veşnică şi pacea cântării de: Aliluia! 


Icosul 9 

Râvnei Sfinţilor capadocieni şi a Sfântului loan Gură de Aur ai urmat, ridicând cu- 
vântul împotriva celor ce susțineau o separare adâncă între firea omenească şi harul 
divin, aşa ai arătat că, deşi tot darul desăvârşit şi tot harul vin de la Dumnezeu, 
libertatea omului zidit după chipul Lui este chemată să răspundă şi să conlucreze 
cu harul pentru a produce în suflet roadele virtuţilor şi a se împlini în împărtăşirea 
dumnezeiască. 

Bucură-te, urmaş adevărat al Sfinților apostoli; 

Bucură-te, ferire de învrăjbire cu smerenie evanghelică; 

Bucură-te, depărtare cu duhul de tulburare şi certuri; 

Bucură-te, primire a harului pe măsura credinţei; 

Bucură-te, învăţătură temeluită pe cuvântul lui Dumnezeu; 

Bucură-te, împreună lucrător cu Hristos; 

Bucură-te, statornicie în dreapta credinţă; 

Bucură-te, pace nesurpată şi blândeţe moştenitoare a Raiului; 

Bucură-te, mărturisire a vieții ca dialog şi participare; 

Bucură-te, învăţător al nevoinţei duhovniceşti; 

Bucură-te, laudă a milostivirii dumnezeieşti; 

Bucură-te, zugrăvire a chipului omului după erminia Sfinților părinți; 

Bucură-te, liturghisire a darului şi primire a harului lui Dumnezeu; 

Bucură-te, Sfinte loan Casian, mlădiță de mult preț a neamului românesc! 


Condacul 10 

Stâlp al Bisericii te-ai arătat, părinte loane, când la cererea viitorului papă Leon cel 
mare al Romei ai alcătuit o ultimă scriere: Despre Întruparea Domnului, împotriva 
lui Nestorie, punând o piatră de temelie pentru Sinodul al III-lea Ecumenic din 

Efes, ținut cu un an mai târziu. Pentru aceasta ca pe un dumnezeiesc părinte şi 
alăută a dogmelor insuflate te cinstim şi împreună cu tine cântăm lui Dumnezeu: 
Aliluia! 


Icosul 10 

Pe Maica Domnului ai mărturisit-o Născătoare de Dumnezeu, iar pe Hristos Dum- 
nezeu adevărat şi om adevărat, aşa ai arătat că îndumnezeirea nu este o simplă imi- 
tare săvârşită de om ca după un model exterior, ci rodul lucrării divine împărtăşite 
în taina dragostei, pentru aceasta îți strigăm: 

Bucură-te, alăută a tainei Treimii; 

Bucură-te, piatră a mărturisirii Întrupării; 

Bucură-te, piatră la temelia Biserici; 

Bucură-te, laudă a naşterii dumnezeieşti din Fecioară; 

Bucură-te, cinstitor al măririi Născătoarei de Dumnezeu; 

Bucură-te, conglăsuitor cu apostolii; 

Bucură-te, râu al teologhisirii insuflate; 

Bucură-te, călăuzitorule pe calea mântuirii; 

Bucură-te, apărătorule al dreptei credinţe; 

Bucură-te, purtătorule de Dumnezeu şi grabnic ajutătorule; 

Bucură-te, văzătorule de Dumnezeu şi degrab luminătorule; 

Bucură-te, iubitorule de Dumnezeu şi de oameni; 

Bucură-te, Sfinte loan Casian, mlădiță de mult preț a neamului românesc! 


Condacul 11 

Până la capăt ai rămas statornic în dreapta credinţă a Bisericii, păzind nesecat izvo- 
rul isihiei dumnezeieşti, cuvioase loan Casian, drept pentru care încă în viaţă fiind 
ai fost cinstit ca sfânt şi după mutarea ta, izvoare de har ai revărsat spre mângâ- 
ierea celor ce cântă: Aliluia! 


Icosul 11 

Cum vom putea lăuda după vrednicie minunile tale, părinte loane, că nu ne laşi în 
grelele încercări la care suntem supuşi şi ca pe o gură de Rai ne-ai lăsat sfintele tale 
moaşte, spre mărturia vieţii nestricăcioase întru slava Sfintei Treimi, fii dar grabnic 
sprijinitor şi tămăduitor al celor ce aleargă la tine şi cu credinţă cântă: 

Bucură-te, chip împlinit în asemănarea dumnezeiască; 

Bucură-te, rod al pomului Vieţii; 

Bucură-te, prescură liturghisită de Hristos a neamului românesc; 

Bucură-te, purtător al crucii de moştenire a acestui pământ; 

Bucură-te, purtător al crucii omenirii suferinde; 

Bucură-te, izvor al tămăduirii; 

Bucură-te, părinte ce naşti în fii duhul mântuirii; 

Bucură-te, inimă de părinte, îmbrăţişare peste fire; 

Bucură-te, inimă de fiu în care bate dumnezeiasca iubire; 

Bucură-te, grijă părintească faţă de toţi cei necăjiţi; 

Bucură-te, ieşire în căutarea celor rătăciţi; 

Bucură-te, întâmpinare a fulor risipitori; 

Bucură-te, Sfinte loan Casian, mlădiţă de mult preț a neamului românesc! 


Condacul 12 

Cu adevărat vă cinstim, Sfinte Ioane şi Sfinte Gherman, împreună cu primul vostru 
dascăl şi învăţător, Sfântul ierarh Teotim I al Tomisului, ca pe o icoană a Sfintei 
Treimi zugrăvită în vetrele sihăstreşti ale Dobrogei, căci moştenirea acestui neam 
şi pământ o aţi urcat la cer şi luminători lumii v-aţi arătat, unind sfinţenia vieţii, 
cultura aleasă şi teologia insuflată în taina cântării de: Aliluia! 


Icosul 12 

În multe stânci şi peşteri, văi şi sate, locuri de închinare şi sfinte locaşuri a răsunat 
numele tău, Sfinte Ioane, pecetluind în frumuseţea peisajului legătura veşnică de 
iubire pe care o ai cu acest pământ şi neam, drept aceea, după cuviinţă te cinstim 
şi cu mulţumire îți cântăm: 

Bucură-te, singurătate cu Dumnezeu ce îmbrățişezi lumea; 

Bucură-te, dăruire de sine nevoinţei isihaste; 

Bucură-te, luminătorule al pustiei; 

Bucură-te, rugăciune pentru lumea deznădăjduită; 

Bucură-te, semănătorule al chipului Împărăției; 

Bucură-te, vistier al comorilor pustiei; 

Bucură-te, făclie nestinsă în sfeşnicul Bisericii; 

Bucură-te, grabnic ajutător al celor deznădăjduiţi; 

Bucură-te, mângâietorule al celor întristaţi; 

Bucură-te, iscusit grădinar al inimilor; 

Bucură-te, surpător al curselor diavoleşti; 

Bucură-te, îndemnător spre cele mai presus de fire; 

Bucură-te, libertate transfigurată prin iubire; 

Bucură-te, Sfinte loan Casian, mlădiţă de mult preț a neamului românesc! 


Condacul 13 (de trei ori) 

O, Sfinte părinte loan Casian, nu ne lăsa pe noi, păcătoşii, care în neputinţe şi pati- 
mi cumplite ne zbatem şi nu îndrăznim a căuta la faţa lui Dumnezeu din cauza 
fărădelegilor şi împietririi ce ne apasă, revarsă spre noi cu harul ce ţi s-a dat, milo- 

stivirea dumnezeiască spre tămăduire, luminare şi înmulţirea dragostei întru slava 
Preasfintei Treimi, ca să cântăm cu mulţumire: Aliluia! 
Apoi se zice iarăşi: 


Icosul 1 

Din Dobrogea şi neamul stră-român moştenirea pământească ai luat şi învăţătură 
aleasă la şcolile timpului dobândind te-ai aprins de dorirea dumnezeiască, drept 
aceea toate lăsând, ai urmat lui Hristos împreună cu prietenul tău Gherman, aşa ai 
ajuns călugăr într-o mânăstire din Betleem, ştiinţa duhovnicească în lucrarea vieţii 
de obşte deprinzând, pentru aceasta după cuviinţă îţi strigăm: 

Bucură-te, dorire după Hristos; 

Bucură-te, cugetare învăpăiată de har; 

Bucură-te, agonisire a aurului Scripturii; 

Bucură-te, păzire a curăţiei inimii; 

Bucură-te, însetare după lumina sfinţeniei,; 

Bucură-te, închinătorule în duh şi adevăr; 

Bucură-te, nădejde a înfierii dumnezeieşti; 

Bucură-te, simţire a tainei peste fire; 

Bucură-te, dragoste apostolică şi rai al smerenie; 

Bucură-te, minte mişcată de suflarea Duhului Sfânt; 

Bucură-te, suflet şi trup făcute cer nou şi pământ nou; 

Bucură-te, isihie, lturghisire neîncetată; 

Bucură-te, Sfinte loan Casian, mlădiță de mult preț a neamului românesc! 


Condacul 1 

Pentru iubirea desăvârşită viaţa cea stricăcioasă lăsând, pe de-a-ntregul te-ai adus 
lui Hristos cel dorit, căci arvuna Duhului luând, ai întărit Biserica întru dragostea 
Preasfintei Treimi şi chipul vieţii monahiceşti ca o flacără l-ai răspândit să lumi- 
neze marginile lumii, pentru aceasta te lăudăm pe tine şi cu mulţumire cântăm: 
Bucură-te, Sfinte loan Casian, mlădiță de mult preț a neamului românesc! 

Sfinţi daco-romani şi români - Sfântul loan Casian (circa 360-435) 


Străvechiul pământ al Dobrogei - Scythia Minor de altădată - evanghelizat de 
Andrei „cel întâi chemat”, a odrăslit nu numai atâţia martiri care şi-au jertfit viaţa 
pentru Hristos, ci şi câţiva teologi de mare faimă, între aceştia îl pomenim cu cinste 
şi pe Sfântul Părinte loan Casian, trăitor în veacurile IV şi V. 


Unul din cei ce i-au cercetat viaţa şi nevoinţele, preotul Ghenadie din Marsilia, 
care i-a fost fiu duhovnicesc, scria despre el că era „de neam scit”, deci un daco- 
roman, născut în provincia romană Sciţia Mică. Aceasta era „patria lui”, la Pontul 
Euxin sau Marea Neagră, unde locuiau mai ales daco-romani, precum şi greci. 


In 1912, învățatul arheolog Vasile Pârvan a descoperit în pădurea satului Şeremet 
(numit azi Casian, pe valea râului Casimcea), două inscripţii care pomeneau de 
„hotarele Cassienilor”. Inseamnă că învățatul călugăr purta numele locului natal. 


Născut pe la anul 360, într-o familie de oameni de frunte, a primit o educaţie aleasă 
într-una din renumitele cetăți greceşti de pe ţărmul apusean al Pontului Euxin, 
poate la Tomis, cunoştea bine cultura greacă şi latină. Se pare că a intrat de tânăr 
într-o aşezare monahală din regiune, unde a dobândit şi o pregătire teologică. 

In jurul anului 380, însoţit de sora sa şi de un prieten cu numele Gherman - pe 
care mai târziu îl va numi „Sfânt” - porneşte într-o lungă călătorie în Răsărit, 
pentru a cunoaşte Locurile Sfinte, în care a trăit şi a învăţat Mântuitorul lisus 
Hristos. 


Cei doi tineri daco-romani, loan şi Gherman, s-au aşezat într-o mănăstire lângă 
Betleem, nu departe de peştera în care s-a născut Mântuitorul. După cinci ani, deci 
prin 385, dorind să dobândească noi cunoştinţe şi a se întări în virtute, cei doi 
monahi se îndreaptă spre pustiurile Egiptului, acolo unde trăiseră marii „părinţi ai 
pustiei”: Pavel din Teba, Antonie cel mare, Pahomie cel mare, alcătuitorii primelor 
rânduieli de viață monahală, unde au rămas şapte ani. A urmat o scurtă reîntoarcere 
la Betleem, după care au mai stat câțiva ani în Egipt, în continuă căutare a 
izvoarelor desăvârşirii duhovniceşti. 


Siliți de anumite tulburări ivite printre călugări, în jurul anului 400 cei doi 
prieteni, loan şi Gherman, vin la Constantinopol, unde păstorea atunci, ca 
arhiepiscop, marele dascăl şi cuvântător, Sfântul loan Gură de Aur. Acesta l-a şi 
hirotonit pe loan Casian întru diacon, fapt pentru care mărturisea mai târziu că 
i se socoteşte „ucenic”, 


Nici aici n-a avut parte de liniştea la care râvnea, pentru că în anul 404 marele său 
părinte duhovnicesc a fost arestat şi trimis în exil în Armenia, unde a şi murit (t 
407). Întristat de cele întâmplate, în anul 405 Casian şi Gherman au plecat la 
Roma, prezentând papei Inocenţiu 1 rugămintea clerului şi a credincioşilor din 
Constantinopol de a-l ajuta pe Sfântul loan Gură de Aur. Mijlocirea lor n-a avut 
însă nici o urmare, în această situaţie, cei doi daco-romani rămân un timp la Roma. 
După şederea lor aici, nu mai avem nici o ştire despre Gherman. Probabil a murit 
aici, în fosta capitală a imperiului roman. 


Ioan Casian a plecat apoi singur la Massilia, în sudul Galiei (azi Marsilia), unde a 
fost hirotonit preot şi a întemeiat două mănăstiri, una de călugări şi alta de călu- 
găriţe, în jurul anului 415. Le-a dat aceleaşi rânduieli de viaţă pe care le cunoscuse 
el însuşi la Betleem şi în pustiurile Egiptului. Acolo a şi murit, probabil în anul 
435. 


Curând a fost cinstit ca sfânt, la început în Marsilia şi în sudul Franţei la 23 iulie, în 
Biserica răsăriteană (ortodoxă) este prăznuit la 29 februarie, când este an bisect, iar 
în anii nebisecţi slujba i se cântă în ziua de 28 februarie, la Pavecerniţă. 

Ca teolog, Sfântul loan Casian a combătut erezia nestoriană, precum şi unele învă- 
țături greşite ale Fericitului Augustin, stabilind adevărurile Ortodoxiei. Opera sa 
teologică este formată din trei lucrări. 


Prima se intitula: Despre aşezămintele mănăstireşti cu viaţă de obşte şi despre 
remediile (leacurile) celor opt păcate principale, în 12 cărți. Era scrisă la rugă- 
mintea episcopului Castor de Aptalulia, în Gallia, care înființase o mănăstire în 
eparhia sa. În primele patru cărţi, autorul prezintă regulile monahale propriu-zise, 
iar în ultimele opt învăţa pe monah cum să lupte împotriva a opt păcate: lăcomia, 
desfrânarea, iubirea de arginţi, mânia, tristeţea, trândăvia, slava deşartă şi mândria. 


lată, de pildă, ce spunea el în cartea a patra, despre mânie: 


A doua carte - şi cea mai însemnată - purta titlul Convorbiri cu părinţii, în 24 de 
cărţi, în care se ocupa de menirea monahului şi de lupta sa spre desăvârşire. Sunt 
prezentate aici întrebările pe care el însuşi şi mai ales Sfântul Gherman le-au pus 
celor mai vestiți monahi ai Egiptului - şi răspunsurile acestora, deci un pateric. 


Ultima lucrare era: Despre întruparea Domnului, în şapte cărți, în care combătea pe 
ereticul Nestorie. El aducea mărturii din Sfânta Scriptură şi din scrierile unor Sfinți 
Părinți că Hristos Dumnezeu s-a născut din Sfânta Fecioară Maria, care trebuie să 
fie astfel socotită ca „Născătoare de Dumnezeu” sau „Maica Domnului”. 


Presupunem că unele copii după lucrările sale au ajuns şi la ierarhii daco-români de 
la Tomis şi la teologii din Sciţia Mică. În veacurile mai apropiate de noi, călugări 
români cu învăţătură i-au tradus opera în româneşte, numindu-l „Casian Râm- 
leamil”, răspândind-o apoi prin diferite copii, spre a fi citită de cât mai mulți. 


Deşi a trăit departe de patria sa, Biserica Ortodoxă Română îl revendică pe Sfântul 

Ioan Casian, atât pentru originea sa daco-romană, cât şi pentru bogata sa moştenire 
cultural şi spirituală, cu toate că aceasta aparține întregii Biserici creştine. De altfel, 
întreaga tradiţie bisericească de pretutindeni îl cunoaşte şi sub numele de „Casian 
Romanul”. 


Să-l cinstim mai ales noi, credincioşii români şi să-i aducem cântare de laudă 
zicând: „încuviinţăndu-te, tu lui Dumnezeu te-ai dăruit şi luminându-te cu feluri de 
bunătăţi Casiene ai strălucit ca soarele, luminând neîncetat inimile tuturor celor ce 
te cinstesc, cu lumina dumnezeieştilor tale învățături, roagă-te lui Dumnezeu 
neîncetat pentru cei ce cu dragoste fierbinte te laudă” (Sedelna de la Utrenie, 29 
februarie). 


(Extras din vol. Sfinţi daco — romani şi români, Ed. a IV-a, semnat de pr. prof. 
dr. Mircea Păcurariu, Ed. Basilica, Bucureşti, 2013) 

